Lietuvos gėjų lyga

Lietuvos gėjų lyga – nacionalinė, ne pelno siekianti nevyriausybinė organizacija. Vienija homoseksualius, biseksualius ir translyčius asmenis.

Festivalio „Baltic Pride“ (2010, 2013, 2016, 2019, 2022, 2024 m.) Vilniuje organizatorė.https://www.delfi.lt/news/daily/lithuania/baltic-pride-organizatoriai-laukia-10-tukst-dalyviu-tikisi-isvengti-provokaciju.d?id=90341563https://www.lrt.lt/naujienos/lietuvoje/2/1705711/lrt-trumpai-sestadieni-vilniuje-vyks-baltic-pride-eitynes-svarbiausi-savaites-renginiai-ir-ko-nepraleisti

 Istorija 
1993 m. gruodžio 3 d. įvyko pirmasis, 50 žmonių subūręs queer vakarėlis Lietuvos technikos bibliotekoje.https://www.15min.lt/gyvenimas/naujiena/ar-zinai/stebinanti-pirmuju-lietuvos-geju-klubu-istorija-veike-pogrindyje-bet-viliojo-net-muzikos-zvaigzdes-1634-1152038

1994 m. pasirodė pirmasis laikraščio „Amsterdamas“ numeris. 1995 m. žiemą atidarytas pirmasis Lietuvos lesbiečių ir gėjų centras. 1995 m. pavasarį LGL oficialiai įregistruota Teisingumo ministerijoje. Viena ilgiausiai veikiančių NVO šalyje.

 Tikslai 
Organizacija kovoja prieš homofobiją, transfobiją ir diskriminaciją dėl seksualinės orientacijos ar lyties tapatybės. Per mokymus, paramą, LGBT bendruomenės reprezentavimą, kuria tolerantišką socialinę aplinką gėjams, lesbietėms, biseksualams ir transseksualams.

Dalyvauja lobistinėje veikloje. Atsižvelgus į organizacijos pateiktus pasiūlymus, priimtos Lietuvos Baudžiamojo ir Darbo kodeksų pataisos, draudžiančios diskriminaciją dėl seksualinės orientacijos. Stebi teisės aktų leidybą bei nuolat teikia pasiūlymus dėl norminių aktų tobulinimo netradicinės seksualinės orientacijos asmenų įtraukimo į visuomenę tikslais.http://www.lgl.lt/lgl/apie-mus/

 Pagrindinės veiklos sritys 
 Pagrindinių žmogaus teisių ir laisvių bei lygių galimybių plėtojimas Lietuvoje;
 Veiklos, orientuotos į LGBT asmenų greitesnę integraciją į darbo rinką;
 Veiklos skirtos LGBT žmonių socialinės atskirties mažinimui;
 Šeimų įvairovės skatinimas;
 Narių sutelkimas ir įvairių socialinių grupių pritraukimas dalyvauti organizacijos veiklose;
 Informacijos suteikimas ir konsultavimas lygių galimybių darbe klausimais;
 Seminarų, mokymų, susitikimų ir kitų šviečiamųjų, taip pat labdaros renginių organizavimas;
 Socialinių ir kultūrinių renginių LGBT bendruomenei organizavimas;
 Organizacijos narių kompetencijos ir komandinio darbo ugdymas.http://www.lgl.lt/lgl/apie-mus/misija-ir-tikslai/

 Narystė 
Nacionalinės organizacijos:
 Nacionalinis lygybės ir įvairovės forumas (NLĮF)
 Žmogaus teisių organizacijų koalicija (ŽTOK)https://ztok.lt/nariai/
Tarptautinės:
 ILGA (tarptautinė LGBTI teisių asociacija; nuo 1994 m.)
 IGLYO (tarptautinė LGBTQI jaunimo organizacija)
 EPOA (Europos „Pride“ organizatorių asociacija)
 TGEU (tarptautinė translyčių asmenų teisių organizacija)https://www.lgl.lt/assets/2021-met%C5%B3-LGL-veiklos-ataskaita-2022.pdf

 Nuorodos 
 Lygos svetainė
 Lygos Facebook puslapis

 Šaltiniai 

Kategorija:Lietuvos nevyriausybinės organizacijos
Kategorija:LGBT